text: Ny vejrmelding: Sydøstjyderne får vand
  03 august 2014 kl. 08.20
  Den seneste vejrmelding fra DMI siger, at der alligevel kan komme skybrud, hagl og torden i det sydøstjyske.
  Tidligere på morgenen var varslet ellers forbeholdt hovedstadsområdet, men siden har det bredt sig til det meste af landet.
  Kun vestjyderne ser lige nu ud til at undgå det værste vejr.
  Med varslet er der risiko for lynbrande, oversvømmelse af lavtliggende områder og akvaplaning. Derfor opfordrer Syd- og Sønderjyllands Politi bilister til at være ekstra opmærksomme, når de kører ud.
  Følg DMI's vejrvarsler her
  Risiko for skybrud, torden og hagl i Vejen, Haderslev, Aabenraa og Sønderborg kommuner. Vasketøjet ind og kør efter forholdene. #politidk
  — Sydjyllands Politi (@SjylPoliti) August 3, 2014
  